‘যৌতুক’ বাঙালি সমাজের এক অতি পুরনো ব্যাধি। একসময়ে বাঙালি হিন্দু-সমাজে যৌতুক ছিল ‘স্ত্রীধন’ অর্থজ্ঞাপক। বাঙালি মুসলিম-সমাজে বিশ শতকের আগে বরপক্ষের দাবি ও বধূ-নির্যাতনের ঘাতকরূপে যৌতুক অথবা বরপণের তেমন অস্তিত্ব ছিল না। কালক্রমে হিন্দু ও মুসলিম উভয় সমাজে যৌতুক প্রচলিত হয়েছে। বাঙালি পিতৃতান্ত্রিক সমাজকাঠামোতে হিন্দু ও মুসলিম ধর্মভিত্তিক নীতি, শাস্ত্র ও বিধানের পার্থক্য ঘুচিয়ে ‘যৌতুক’ আজ একবিংশ শতাব্দীতে ‘যৌতুকের সংস্কৃতি’তে পরিণত হয়েছে। যৌতুক-সংস্কৃতির এই চিত্র বিগত দুই শতকের সাহিত্যিকদের বিভিন্ন রচনায়, সাময়িকপত্র ও সংবাদপত্রে ছড়িয়ে রয়েছ